**ΑΣΚΗΣΕΙΣ ΣΤΙΣ ΕΡΩΤΗΜΑΤΙΚΕΣ ΠΡΟΤΑΣΕΙΣ**

**1.** Να **μετατρέψεις** τις παρακάτω **ευθείες** ερωτήσεις σε **πλάγιες**, αφού τις εξαρτήσεις από τα ρήματα που σου δίνονται :

α) Εσύ τι θα έκανες στη θέση μου ;  Τον **ρώτησε** ……………………………………

β) Ποιος θα ταξιδέψει μαζί σας ;  **Απορούσε** …………………………………………

γ) Τι σας έκανε και είστε θυμωμένοι ;  **Δεν ήξερα** ……………………………………..

δ) Θα φύγεις ή θα μείνεις ;  Τον **ρωτούσε** επίμονα …………………………………….

ε) Πώς αντιμετώπισε τα παιδιά σας ;  Ζήτησε **να** **μάθει** ………………………………..

**2.** Να **υπογραμμίσετε** τις **πλάγιες** ερωτήσεις και να τις **μετατρέψετε** σε **ευθείες** :

α) Ρώτησέ τον αν θα μείνει στο σπίτι μας ή θα πάει σε ξενοδοχείο ;

β) Απορώ πώς έγραψε τόσο καλά στις εξετάσεις.

γ) Όλοι νοιάζονταν πώς θα με βοηθήσουν.

δ) Κανένας δεν ξέρει για ποιο λόγο με τιμώρησαν.

ε) Ο καθηγητής τον ρώτησε ποιος τον βοήθησε στην έκθεση.

στ) Αμφιβάλλω αν υπάρχει καλύτερος μαθητής από μένα.

**3.** Στις παρακάτω περιόδους να βρείτε τις **πλάγιες** **ερωτηματικές** προτάσεις και να προσδιορίσετε το **συντακτικό** τους **ρόλο**.

 α) Αναρωτιέμαι γιατί είναι τόσο αυστηρός μαζί μου .

β) Εξήγησέ μου τι συμβαίνει .

γ) Είναι αμφίβολο αν θα συμφωνήσει μαζί μας .

δ) Στην ερώτησή μου , ποιος ευθύνεται για το λάθος , δεν απάντησε κανείς .

ε) Καταλαβαίνω πώς νιώθεις .

**4.** Στις παρακάτω περιόδους να βρείτε τις **πλάγιες ερωτηματικές** προτάσεις , να προσδιορίσετε αν είναι **μερικής** ή **ολικής** άγνοιας και να επισημάνετε τη **συντακτική** τους λειτουργία.

 α) Δεν ξέρω αν θα τα καταφέρουμε τελικά.

β) Απόρησα γιατί δε με ακολούθησε .

γ) Αυτό θαυμάζω σε σένα , πόση υπομονή έχεις .

δ) Δε θυμάμαι τι ώρα έχουμε ραντεβού.

ε) Είναι περίεργο πώς  πέρασαν τις εξετάσεις .

**5.** Συμπλήρωσε ένα **ρήμα** ή μία **φράση** **εξάρτησης** για κάθε μια από τις παρακάτω πλάγιες ερωτηματικές προτάσεις .

α) ……………………………………………..ποια είναι η διεύθυνσή του .

β) ……………..……….……………………....αν γνωρίζει την αλήθεια .

γ) ………………………………………….…..μήπως πρέπει  να φύγουμε από εδώ .

δ) …………………….…………….……….…πόσο θα μας κοστίσει το νέο αυτοκίνητο .

ε) …………………………….………………..γιατί  έφυγαν τόσο βιαστικά .

**6.** Να **αντικαταστήσετε** τα υπογραμμισμένα **ονοματικά σύνολα** με **πλάγιες ερωτηματικές** προτάσεις κάνοντας τις απαραίτητες αλλαγές .

 α) Εξήγησέ μου την αιτία της αποχώρησής σου από τη συνέλευση .

             …….………………………………………………………………………………………………...

β) Αγνοώ το νικητή σε αυτό τον αγώνα .

          .....…. .. ...….……………………………………………………………………………………………..

γ) Δεν καταλαβαίνω τον τρόπο λειτουργίας αυτής της συσκευής .

    ……………….……………………………………………………………………………………………….

δ) Κανείς δεν ξέρει το μέγεθος της καταστροφής .

            ………………………………………………………………………………………………………...

ε) Ζήτησε να  μάθει την προτίμησή μου .

  …………………….……………………………………………………………………………………...